শুক্রবার দিল্লি থেকে আচমকাই পরিদর্শনে আসা মেডিকেল কাউন্সিল অফ ইন্ডিয়ার সদস্যরা দেখে গেলেন সেই ক্ষতচিহ্নগুলি। তাঁরা ছবিও তুলে নেন এই অবব্যস্থাগুলির। হাসপাতালের বিভিন্ন ওয়ার্ড সূত্রে জানা গেছে, এদিন সকাল প্রায় আটটা নাগাদ আচমকাই এমসিআই–এর তিন সদস্যের একটি টিম হাসপাতালে এসে পৌঁছান। দিল্লি থেকে আসা ওই টিমে ছিলেন সার্জারি বিভাগের চিকিৎসক আশীষ রাজ এবং মেডিসিন বিভাগের প্রধান জিবেশ্বর ঠাকুর। সঙ্গে দু’জন ক্যামেরাম্যান। সেই সময় হাসপাতালের সুপার বা কোনও আধিকারিককেই দেখতে পাননি ওই টিমের সদস্যরা। হাসপাতালের জরুরি বিভাগের তিনটি তলা প্রথমেই ওই টিম ঘুড়ে দেখা শুরু করেন। এই বিভাগের মেঝেতে পরে থাকা রুগী এবং এক বেডে একাধিক রোগী থাকা নিয়ে প্রশ্ন করেন কর্তব্যরত চিকিৎসকদের।